حجتالاسلاموالمسلمین آلهاشم تبریز بلدیه باشچی سی و اسلامی شورا عضولری ایله گوروشده دئدی: اختلاف هر زامان ایشلرین و شهرین انکشافینین قاباغینی آلابیلر. یئنی دورده بلدیه و شورانین ایش بیرلیگی و اورک بیرلیگینین لاپ زیروه ده اولماسی اومولور.
او ،" حتی کئچمیش ده اختلاف و مسئله اولسادا اونودولمالی دیر دئیه رک، تبریز بلدیه باشچی سی نین بیر مشخص طیف یوخ، بوتون شورا عضولرینین بلدیه رئیسی اولدوغونو وورغولادی.
حجت الاسلام والمسلمین آل هاشم سوزلرینین داوامیندا دئدی: تبریزین شورا عضولری بوتون گوج لری ایله کئچن شورانین فعالیتی زامانی باش وئرن حیثیتی ضربه لری آرادان قالدیریب و بلدیه و شورا حاقیندا یارانان ذهنیت لری سیلمه لیدیرلر.
دئمه لی، تبریز بلدیه رئیسی نین حوکمو، داخلی ایشلر ناظری طرفیندن امضالاندیقدان سونرا، تبریز بلدیه رئیسی و اسلامی شورا عضو لری، ولی فقیه ین شرقی آذربایجان داکی نماینده سی و تبریز امام جمعه سینین گؤروشونه گئتمیشدیرلر.
azb_Arab azb_Arab azb_Arab azb_Arab